
Când vii în Basarabia păşeşte cu sfială, sub orice pas pământul e însemnat de jertfa românilor dintre 
Nistru şi Prut. O rană deschisă, mereu adâncită de pofte imperialiste şi rareori îngrijită prin temporare 
încorporări în trupul țării, o rană ce poartă cu ea istoria, vorbeşte lumii prea preocupate de pacea mondială 
despre suferința continuă a unui popor ce nu a năzuit niciodată spre mai mult decât i-a hărăzit Dumnezeu. 

Pe 27 martie, conştiinţele româneşti s-au adunat în Chişinău spre a omagia printr-un marş unirea şi pe 
artizanii acesteia. Lor li s-au alăturat şi membri ai Partidului Pentru Patrie, mânaţi de chemarea de peste 
morminte a celor ce şi-au împrăștiat sângele, osemintele şi lacrimile în pământul Basarabiei. 


În ziua premergătoare festivităților de sărbatorire a unirii, în faţa mormintelor soldaților români, aceeaşi 
naționaliști creştini au organizat un parastas de pomenire şi s-au legat prin jurământ să lupte neîncetat 
pentru unire, fiind susţinuti şi încurajați de însăşi Mitropolia Basarabiei. Semnul crucii făcut în faţa 
mormântului eroilor neamului, întrece în semnificaţie orice demers militant. 


Indiferent de contextul politic, de interesele meschine ale politicianismului sau de degradarea morală a 
societaţii, ideea naţională nu dispare, căci adevărul nu poate fi înfrânt. 


Instaurat prin apocaliptica teroare, comunismul murdareşte şi acum cugetul unui segment de populaţie din 
Basarabia. Propaganda pusă în aplicare prin seceră şi ciocan de către “eliberatorii” de la răsărit, este de un 
ridicol care creează un comic de situaţie atunci când se reflectă în manifestații stradale. 


Bucuria încadrată de suferință este un sentiment unic, pe care doar un creştin trăitor îl poate percepe şi 
doar un basarabean îl mai poate purta cu el prin veacuri. Astfel, românul acesta, prin neîncetatele lui 
manifestări unioniste, aminteşte fraților de peste Prut că : "DIN PETRECERILE ȘI TRAIUL TIHNIT AL 
FIILOR LUI, UN NEAM NU A CASTIGAT NICIODATĂ NIMIC. DIN SUFERINTĂ TOTDEAUNA A 
IEȘIT CEVA MAI BUN PENTRU EL". 


Suferinţa, nu este întâmplător laitmotivul acestei umile reflectări, ea întovărăşeşte în întreaga existență 
sufletul basarabeanului, dar capătă conotaţii divine cand este suportată prin curaj şi efort necondiționat. 


Însăşi sărbătorirea unirii în Basarabia implică un anumit grad de suferintă. Defaimatorii realităţii istorice 
lovesc prin calomnii pe orice suflet românesc care participă activ la un astfel de eveniment. 


Noi le răspundem detractorilor noştri şi ai idealului străbun prin versurile poetului Andrei Ciurunga: 


"Nu-s vinovat c-am îndârjit şacalii 
când am răcnit cu sufletul durut 

că nu dau un Ceahlău pe toti Uralii 

şi că urăsc hotarul de la Prut. 

Pământul meu, cum spune şi-n izvoade, 


l-a scris pe harta lumii Dumnezeu, 


si câţi prin veacuri au venit să-l prade 
il simt şi-acum pe piept cât e de greu. 
De-aceea când cobor legat în fiare, 
împovărat de vina cea mai grea, 

cu fruntea-n slavă strig din închisoare: 


Nu-s vinovat față de ţara mea.” 


Alexandru Costache 


